Mestna občina Velenje, Titov trg 1, 3320 Velenje, objavlja na podlagi Zakona o stvarnem premoženju države, pokrajin in občin (Uradni list RS, št. 14/07) in Uredbe o stvarnem premoženju države, pokrajin in občin (Uradni list RS, št. 84/07 in 94/07) naslednje

JAVNO ZBIRANJE PONUDB
za oddajo poslovnih prostorov v najem

I. NAJEMODAJALEC

Mestna občina Velenje, Titov trg 1, 3320 Velenje

II. PREDMET NAJEMA

Predmet najema so poslovni prostori v objektu na naslovu Koroška cesta 37 a, 3320 Velenje, na parc. št. 670/2, vpisani v zk. vl. št. 3621, k.o. Velenje, v skupni izmeri neto površine 600,00 m2, in sicer:

· proizvodni prostori v pritličju,
· skladišče v pritličju,

· sanitarije z garderobo,

· pisarna v prvem nadstropju,

· pripadajoče dvorišče ter parkirišče.

III. IZHODIŠČNA NAJEMNINA

Izhodiščna najemnina znaša 2,00 EUR/m2, skupno torej 1.200 EUR mesečno.

IV. POGOJI NAJEMA

1. Najemnik bo prevzemal obveznosti za tekoče vzdrževanje predmeta najema in vgrajene opreme ter zamenjavo opreme, ki se poškoduje zaradi zunanjih vplivov (udarcev, nepravilne uporabe ali drugo).Tekoče vzdrževanje in vlaganje v dejavnost, ki jo bo najemnik opravljal je izključno stvar in breme najemnika. Najemnik je dolžan poleg najemnine redno plačevati tudi stroške obratovanja (električna energija, ogrevanje, čiščenje, porabljena voda, odvoz odpadkov, telefon in drugo). Najemnik s sklenitvijo najemne pogodbe postane zavezanec za plačilo nadomestila za uporabo stavbnega zemljišča. Poslovni prostori se oddajajo za določen čas, in sicer do 31.12.2009, z možnostjo podaljšanja. Najemodajalec bo predmet najema redno vzdrževal tako, da bo ohranjena uporabna vrednost poslovnih prostorov. 
2. Izbrani najemnik mora skleniti najemno pogodbo v roku 5 dni po prejemu pisnega obvestila o izbiri, v nasprotnem primeru se šteje, da je od najema odstopil. V tem primeru zapade varščina v korist najemodajalca. V kolikor izbrani najemnik ne sklene pogodbe v navedenem roku, lahko najemodajalec podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če izbrani najemnik ne podpiše pogodbe niti v podaljšanem roku, najemodajalec zadrži njegovo varščino.
3. Izbrani najemnik je dolžan mesečno plačevati najemnino v roku 15 dni po prejemu računa najemodajalca. Plačilo mesečne najemnine je bistvena sestavina najemne pogodbe.
V. POGOJI SODELOVANJA

a) Na razpisu lahko sodelujejo pravne osebe, katerih namen je nuditi podjetniško podporno okolje, z namenom povečanja možnosti za ustanavljanje podjetij in ustvarjanje novih delovnih mest, pospešitve izkoriščanja podjetniških in inovacijskih potencialov, pod pogojem, da niso stare več kot tri leta in da imajo sedež v Republiki Sloveniji ali v drugi državi članici Evropske unije. Sedež pravne osebe se izkazuje z izpisom iz sodnega registra.
b) Na razpisu lahko sodelujejo ponudniki, ki svojo dejavnost opravljajo po principu mrežnega podjetniškega inkubatorja, kar ponudniki dokazujejo s predložitvijo svojih aktov o ustanovitvi oziroma aktov o delovanju.
c) Na razpisu lahko sodelujejo ponudniki, ki bodo ponudbi priložili ustrezno dokazilo o registraciji (izpis iz sodnega registra) ter izpis iz evidence javne agencije Republike Slovenije za podjetništvo in tuje investicije, s katerim se dokazuje vpis v evidenco subjektov inovativnega okolja.
d) Obvezno je vplačati varščino (kavcijo) za resnost ponudbe v višini izhodiščne mesečne najemnine na podračun EZR MOV 01333-0100018411 pri Banki Slovenije.

      Znesek varščine se v nobenem primeru ne obrestuje. Uspelemu ponudniku bo varščina obračunana     pri najemnini, neuspelemu pa vrnjena v roku 8 dni od izbire najugodnejšega ponudnika.

e) Ponudba se bo štela za pravilno, če bo ponudnik predložil:
· Izpolnjen obrazec Podatki o ponudniku (Priloga 1);
· Overjen izpisek iz sodnega registra, ki ne sme biti starejši od 90 dni;
· Dokazilo, da je ponudnik vpisan v evidenco subjektov inovativnega okolja;
· Dokazilo o številu vključenih inkubiranih podjetij;
· Akt o ustanovitvi oziroma akt o delovanju kot dokazilo, da svojo dejavnost opravlja po principu mrežnega podjetniškega inkubatorja;
· Izpolnjen in podpisan obrazec Izjava o sprejemu pogojev javnega razpisa (Priloga št. 2);
· Podpisan in žigosan vzorec najemne pogodbe (Priloga št. 3);
· Izpolnjena izjava ponudnika, da ponudba velja še 90 dni od dneva odpiranja ponudb (Priloga št. 4);
· Ponujeno najemnino, ki ne sme biti nižja od izhodiščne najemnine na obrazcu Ponudba (Priloga št. 5);
·    Potrdilo o plačilu varščine na podračun EZR MOV, št. 01333-0100018411 v višini izhodiščne            mesečne najemnine z obveznim sklicem na št. 28  76333-7141009-20104008;
· Pooblastilo, overjeno pri notarju, v primeru, da se ponudba poda po pooblaščencu.
f) Ponudba se bo štela za pravočasno, če bo prispela najkasneje do 24.12.2008, do 9. ure, na                     naslov: Mestna občina Velenje, Titov trg 1, 3320 Velenje, z oznako: »NE ODPIRAJ - PONUDBA – JAVNO ZBIRANJE PONUDB ZA NAJEM POSLOVNIH PROSTOROV NA KOROŠKI CESTI 37 A V VELENJU«. Na hrbtni strani ovojnice mora biti označen polni naslov pošiljatelja. Nepravočasne ali nepopolne ponudbe najemodajalec ne bo upošteval.

VI. MERILA ZA OCENJEVANJE PONUDB

Merili za izbiro najugodnejše ponudbe sta:

· ponujena mesečna najemnina,
· število vključenih inkubiranih podjetij.

VII. POSTOPEK IZBIRE NAJUGODNEJŠEGA PONUDNIKA

1. Odpiranje ponudb bo v prostorih Mestne občine Velenje, Titov trg 1, Velenje, dne 24.12.2008, ob 10. uri. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom oz. s pooblastilom ponudnika. 

2. Izbor najugodnejšega ponudnika bo opravila komisija najemodajalca in vse ponudnike obvestila o izboru v roku 3 dni po odpiranju ponudb.
3. Kot najugodnejši ponudnik bo izbran tisti, ki bo ocenjen kot najugodnejši ponudnik po merilih.

4. Najemodajalec na podlagi tega zbiranja ponudb ni zavezan k sklenitvi najemne pogodbe z najugodnejšim ponudnikom oz. lahko začeti postopek do sklenitve najemne pogodbe ustavi.

VIII. INFORMACIJE

Vsa pojasnila v zvezi z najemom in ogledom predmeta najema v času razpisa lahko zainteresirani ponudniki dobijo pri Bojanu Čampi ali Karli Sitar. Ogled prostorov je možen vsak delovni dan med 9. in 13. uro, ob predhodni najavi, na tel. št.: 03 8961 538 (Karla Sitar) ali na tel.št.: 03 8961 634 (Bojan Čampa).
Besedilo razpisa, obrazci za pripravo ponudbe in vzorec najemne pogodbe so objavljeni na spletni strani Mestne občine Velenje: http://www.velenje.si, v pisni obliki pa pri Katji Plazovnik, v Pravni službi Mestne občine Velenje, pisarna št. 16.

   Mestna občina Velenje
                                                                                                                                   Srečko MEH, župan

